
	IZVJEŠĆE O PROVEDENOM SAVJETOVANJU 
SA ZAINTERESIRANOM JAVNOŠĆU


	Naslov dokumenta
	Nacrt Odluke o davanju u zakup prostora u vlasništvu Koprivničko-križevačke županije fizičkim i pravnim osobama koje djeluju u području kulture

	Stvaratelj dokumenta, tijelo koje provodi savjetovanje
	Koprivničko-križevačka županija

Upravni odjel za Županijsku skupštinu i pravne poslove 

	Cilj i glavne teme savjetovanja
	Obveza donošenja Odluke o davanju u zakup prostora u vlasništvu Koprivničko-križevačke županije fizičkim i pravnim osobama koje djeluju u području kulture propisana je člankom 14. stavkom 8. Zakona o kulturnim vijećima i financiranju javnih potreba u kulturi ("Narodne novine" broj 83/22., u daljnjem tekstu: Zakon).

Davanje u zakup prostora za rad i nekretnina (u daljnjem tekstu: prostori) u vlasništvu Koprivničko- križevačke županije (u daljnjem tekstu: Županija) fizičkim i pravnim osobama koje djeluju u području kulture do sada je bilo uređeno Odlukom o zakupu i kupoprodaji poslovnog prostora u vlasništvu Koprivničko-križevačke županije („Službeni glasnik Koprivničko-križevačke županije“ broj 2/19. i 36/22.), no u njoj nisu bili navedeni kriteriji za dodjelu prostora u zakup javnim natječajem ili neposrednom pogodbom. Budući da članak 14. stavak 8. Zakona propisuje kako predstavničko tijelo jedinice lokalne o područne (regionalne) samouprave općim aktom propisuje kriterije za dodjelu javnim natječajem i neposrednom pogodbom prostora za rad i drugih nekretnina u njezinu vlasništvu korisnicima koji djeluju u području kulture, bilo je nužno propisati te kriterije.

Dodatno, budući je Odluka o zakupu i kupoprodaji poslovnog prostora u vlasništvu Koprivničko-križevačke županije („Službeni glasnik Koprivničko-križevačke županije“ broj 2/19. i 36/22.) sama po sebi dosta opsežna, s obzirom da uređuje pitanja vezana uz davanje u zakup i kupoprodaju poslovnog prostora u vlasništvu Županije, predlaže se donošenje posebne odluke koja će urediti pitanja o uvjetima, postupku i kriterijima davanja u zakup prostora u vlasništvu Županije fizičkim i pravnim osobama koje djeluju u području kulture kako bi se postigla što kvalitetnija, jasnija i razumljivija regulacija te materije.

Predmetnim nacrtom Odluke uređuju se uvjeti, postupak i kriteriji davanja u [image: ]zakup javnim natječajem i neposrednom pogodbom prostora u vlasništvu Županije fizičkim i pravnim osobama koje djeluju u području kulture za potrebe kulturnog i umjetničkog stvaralaštva, produkcije, distribucije, edukacije i sudjelovanja u kulturi, za čuvanje građe koja ima status kulturnog dobra, te kad obavljaju djelatnosti koje su od posebnog interesa za kulturni razvitak Županije.
 
Uređen je i postupak imenovanja članova Povjerenstva za davanje u zakup prostora za rad i nekretnina u vlasništvu Koprivničko-križevačke županije fizičkim i pravnim osobama koje djeluju u području kulture, koje su njegove zadaće i kada se njegovi članovi nalaze u sukobu interesa te postupanje u slučaju da se koji od članova Povjerenstva nalazi u sukobu interesa.

Odlukom se propisuje i što sve mora sadržavati ugovor o zakupu, načine prestanka ugovora o zakupu i način određivanja zakupnine te međusobna prava i obveze zakupodavca i zakupnika.

	Datum dokumenta
	kolovoz 2026. godine 


	Je li nacrt bio objavljen na internetskim stranicama ili na drugi odgovarajući način?

Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?

Ako nije, zašto?
	Nacrt Odluke objavljen je na internetskoj stranici Koprivničko-križevačke županije (www.kckzz.hr).  


Javno savjetovanje trajalo je 30 dana i provodilo se počevši  od 11. kolovoza pa do 9. rujna 2026. godine na županijskoj web stranici.


-

	Koji su predstavnici zainteresirane javnosti dostavili svoja očekivanja?
	Nije bilo dostavljenih primjedaba niti komentara u savjetovanju.

	ANALIZA DOSTAVLJENIH PRIMJEDABA:

Prihvaćene primjedbe
Primjedbe koje nisu prihvaćene i obrazloženje razloga za neprihvaćanje
	



-

-

	Troškovi provedenog savjetovanja
	Provedba internetskog  savjetovanja nije zahtijevala  dodatne financijske troškove.

	Tko je i kada izradio izvješće o provedenom savjetovanju?
	Ime i prezime:
Helena Matica 
	Datum:
10. rujna 2026.

